CELEX: 32019R0519
Language: hu
Date: 2019-03-19 00:00:00
Title: Az Európai Parlament és a Tanács (EU) 2019/519 rendelete (2019. március 19.) a mezőgazdasági és erdészeti járművek jóváhagyásáról és piacfelügyeletéről szóló 167/2013/EU rendelet módosításáról (EGT-vonatkozású szöveg.)

29.3.2019   
               
               
                  HU
               
               
                  Az Európai Unió Hivatalos Lapja
               
               
                  L 91/42
               
            
         AZ EURÓPAI PARLAMENT ÉS A TANÁCS (EU) 2019/519 RENDELETE
         (2019. március 19.)
         a mezőgazdasági és erdészeti járművek jóváhagyásáról és piacfelügyeletéről szóló 167/2013/EU rendelet módosításáról
         (EGT-vonatkozású szöveg)
         AZ EURÓPAI PARLAMENT ÉS AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 114. cikkére,
         tekintettel az Európai Bizottság javaslatára,
         a jogalkotási aktus tervezete nemzeti parlamenteknek való megküldését követően,
         tekintettel az Európai Gazdasági és Szociális Bizottság véleményére (1),
         rendes jogalkotási eljárás keretében (2),
         mivel:
         
                     (1)
                  
                  
                     A 167/2013/EU európai parlamenti és tanácsi rendeletben (3) meghatározott, a T1 és T2 kategóriába tartozó járművek leírásai pontosítást igényelnek a megfordítható vezetőhellyel felszerelt traktorok esetében a vezetőhöz legközelebb eső tengely pozíciója, valamint a tömegközéppont-magasság számítási módszere tekintetében. A T2 kategóriába tartozó járművek esetében a tömegközéppont-magasság pontos és egységes meghatározása érdekében utalni kell azokra a nemzetközileg alkalmazandó szabványokra, amelyek meghatározzák a traktorok tömegközéppontját.
                  
               
                     (2)
                  
                  
                     A mezőgazdasági traktorok különböző jellemzőinek pontos, műszaki jellemzőik elemzése alapján történő meghatározása rendkívül fontos e rendelet, valamint az e rendelet alapján elfogadott, felhatalmazáson alapuló, illetve végrehajtási jogi aktusok helyes és teljes végrehajtása szempontjából. Tekintettel arra, hogy a kategóriák meghatározásáról szóló egyeztetésekre olyan megfelelő nemzetközi fórumokon kerül sor, amelyeknek az Unió részes fele, a Bizottságnak figyelembe kell vennie ezt a munkát, hogy megelőzze a műszaki követelmények és vizsgálati eljárások alkalmazására gyakorolt aránytalan és negatív hatásokat, valamint elsősorban a rendkívül különleges traktorok gyártóira gyakorolt bármely negatív hatást.
                  
               
                     (3)
                  
                  
                     A 167/2013/EU rendeletben egyértelművé kell tenni, hogy a „cserélhető munkagépek” kifejezés a „cserélhető berendezések”-et jelenti, ezáltal biztosítva a terminológia említett rendeletben való következetes használatát.
                  
               
                     (4)
                  
                  
                     A 167/2013/EU rendeletben az importőröktől megkövetelik a megfelelőségi nyilatkozat megőrzését olyan termékek esetében, amelyek nem felelnek meg az említett rendeletnek, vagy amelyek súlyos veszélyt jelentenek. Egyértelművé kell tenni, hogy ebben az esetben egy EU-típusbizonyítványról van szó. Ezért módosítani kell az említett rendeletet a megfelelő dokumentumra való utalás céljából.
                  
               
                     (5)
                  
                  
                     A 167/2013/EU rendelet előírja, hogy az EU-típusbizonyítványhoz mellékelni kell a vizsgálati eredményeket. Egyértelművé kell tenni, hogy ebben az esetben a vizsgálati eredmények rögzítésére szolgáló lapról van szó. Ezért módosítani kell az említett rendeletet a megfelelő mellékletre való utalás céljából.
                  
               
                     (6)
                  
                  
                     A 167/2013/EU rendelet ötéves időtartamra felhatalmazta a Bizottságot, hogy felhatalmazáson alapuló jogi aktusokat fogadjon el, amely időtartam 2018. március 21-én lejárt. Mivel továbbra is szükség van az említett rendelet, valamint az annak alapján elfogadott jogi aktusok által meghatározott típusjóváhagyási eljárás különböző elemeinek aktualizálására és különösen azoknak a műszaki fejlődés szerinti kiigazítására, illetve a helyesbítések elvégzésére, a hatáskör-átruházás gyakorlásának időtartamát meg kell hosszabbítani és a további hallgatólagos meghosszabbításokat is lehetővé kell tenni.
                  
               
                     (7)
                  
                  
                     A 167/2013/EU rendelet a 74/347/EGK tanácsi irányelv (4) hatályon kívül helyezésére utal, holott ahelyett a 74/347/EGK irányelvet kodifikáló 2008/2/EK európai parlamenti és tanácsi irányelv (5) hatályon kívül helyezésére kellene utalnia. Ezért szükséges a vonatkozó utalás módosítása a 167/2013/EU rendeletben.
                  
               
                     (8)
                  
                  
                     mivel ez a rendelet a 167/2013/EU rendeletet a normatív tartalom kiterjesztése nélkül módosítja, és mivel e rendelet céljait a tagállamok nem tudják kielégítően megvalósítani, az Unió szintjén azonban a rendelet nagyságrendje és hatása miatt e cél jobban megvalósítható, az Unió intézkedéseket hozhat az Európai Unióról szóló szerződés 5. cikkében foglalt szubszidiaritás elvének megfelelően. Az említett cikkben foglalt arányosság elvének megfelelően ez a rendelet nem lépi túl az e célok eléréséhez szükséges mértéket.
                  
               
                     (9)
                  
                  
                     A 167/2013/EU rendeletet ezért ennek megfelelően módosítani kell,
                  
               ELFOGADTA EZT A RENDELETET:
         
            1. cikk
            A 167/2013/EU rendelet módosításai
            A 167/2013/EU rendelet a következőképpen módosul:
            
                        1.
                     
                     
                        A 2. cikk (2) bekezdésének helyébe a következő szöveg lép:
                        
                           „(2)   E rendelet hatálya nem terjed ki azokra a cserélhető berendezésekre, amelyek teljesen felemelt állásban, vagy olyan helyzetben vannak, amely nem teszi lehetővé függőleges tengely körüli elfordulásukat, amikor a közúti forgalomban használják azokat a járműveket, amelyekre ezeket felszerelték.”
                        
                     
                  
                        2.
                     
                     
                        A 4. cikk 2. és 3. pontja helyébe a következő szöveg lép:
                        „2.   »T1 kategória«: azok a kerekes traktorok, amelyek járművezetőhöz legközelebb eső tengelyének legkisebb nyomtávja legalább 1 150 mm, menetkész állapotban terheletlen tömegük meghaladja a 600 kg-ot, szabad magasságuk pedig legfeljebb 1 000 mm; a megfordítható vezetőhellyel (megfordítható ülés és kormánykerék) felszerelt traktorok esetében a vezetőhöz legközelebb eső tengely az, amely a legnagyobb átmérőjű gumiabroncsokkal van felszerelve;
                        3.   »T2 kategória«: azok a kerekes traktorok, amelyek legkisebb nyomtávja 1 150 mm-nél kisebb, terheletlen tömegük menetkész állapotban meghaladja a 600 kg-ot, szabad magasságuk legfeljebb 600 mm, és amennyiben a traktor tömegközéppontja (az ISO 789-6:1982 szabvány szerint meghatározott és talajhoz viszonyított) magasságának és az egyes tengelyek átlagos legkisebb nyomtávjának hányadosa több mint 0,90, akkor a legnagyobb tervezési sebesség legfeljebb 30 km/h lehet;”.
                     
                  
                        3.
                     
                     
                        A 12. cikk (3) bekezdésének helyébe a következő szöveg lép:
                        
                           „(3)   Az importőr a jármű forgalomba hozatalát követő tíz évig, illetve a rendszer, alkotóelem vagy önálló műszaki egység forgalomba hozatalát követő öt évig biztosítja, hogy az EU-típusbizonyítvány egy példánya a jóváhagyó és piacfelügyeleti hatóságok rendelkezésére álljon, továbbá gondoskodik arról, hogy a 24. cikk (10) bekezdésében említett információs csomagot az említett hatóságok kérésére azok rendelkezésére lehessen bocsátani.”
                        
                     
                  
                        4.
                     
                     
                        A 25. cikk (1) bekezdésének b) pontja helyébe a következő szöveg lép:
                        
                                    „b)
                                 
                                 
                                    a vizsgálati eredmények rögzítésére szolgáló lap;”.
                                 
                              
                  
                        5.
                     
                     
                        A 39. cikk (1) bekezdésének második albekezdése helyébe a következő szöveg lép:
                        „Az első albekezdés kizárólag olyan, az Unió területén található járművekre vonatkozik, amelyek a gyártásuk idején érvényes EU-típusjóváhagyással rendelkeztek, amelyeket azonban ezen EU-típusjóváhagyás érvényességének megszűnése előtt nem vettek nyilvántartásba, és nem helyeztek forgalomba.”
                     
                  
                        6.
                     
                     
                        A 71. cikk (2) bekezdésének helyébe a következő szöveg lép:
                        
                           „(2)   A Bizottságnak a 17. cikk (5) bekezdésében, a 18. cikk (4) bekezdésében, a 19. cikk (6) bekezdésében, a 20. cikk (8) bekezdésében, a 27. cikk (6) bekezdésében, a 28. cikk (6) bekezdésében, a 45. cikk (4) bekezdésében, a 49. cikk (3) bekezdésében, az 53. cikk (12) bekezdésében, a 61. cikkben és a 70. cikkben említett, felhatalmazáson alapuló jogi aktus elfogadására vonatkozó felhatalmazása ötéves időtartamra szól 2013. március 22-től kezdődő hatállyal. A felhatalmazás hallgatólagosan meghosszabbodik a korábbival megegyező időtartamra, amennyiben az Európai Parlament vagy a Tanács nem ellenzi a meghosszabbítást legkésőbb három hónappal minden egyes időtartam letelte előtt. A Bizottság legkésőbb 2022. június 22-ig és azt követően kilenc hónappal a mindenkori ötéves időtartam letelte előtt jelentést készít a felhatalmazásról.”
                        
                     
                  
                        7.
                     
                     
                        A 76. cikk (1) bekezdésének helyébe a következő szöveg lép:
                        
                           „(1)   E rendelet 73. cikke (2) bekezdésének sérelme nélkül a 76/432/EGK, a 76/763/EGK, a 77/537/EGK, a 78/764/EGK, a 80/720/EGK, a 86/297/EGK, a 86/298/EGK, a 86/415/EGK, a 87/402/EGK, a 2000/25/EK, a 2003/37/EK, a 2008/2/EK, a 2009/57/EK, a 2009/58/EK, a 2009/59/EK, a 2009/60/EK, a 2009/61/EK, a 2009/63/EK, a 2009/64/EK, a 2009/66/EK, a 2009/68/EK, a 2009/75/EK, a 2009/76/EK és a 2009/144/EK irányelv 2016. január 1-jével hatályát veszti.”
                        
                     
                  
         
            2. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. március 19-én.
            
               
                  az Európai Parlament részéről
               
               
                  az elnök
               
               A. TAJANI
            
            
               
                  a Tanács részéről
               
               
                  az elnök
               
               G. CIAMBA
            
         
         
            (1)  HL C 440., 2018.12.6., 104. o.
         
         
            (2)  Az Európai Parlament 2019. február 12-i álláspontja (a Hivatalos Lapban még nem tették közzé) és a Tanács 2019. március 4-i határozata.
         
            (3)  Az Európai Parlament és a Tanács 167/2013/EU rendelete (2013. február 5.) a mezőgazdasági és erdészeti járművek jóváhagyásáról és piacfelügyeletéről (HL L 60., 2013.3.2., 1. o.).
         
            (4)  A Tanács 74/347/EGK irányelve (1974. június 25.) a kerekes mezőgazdasági vagy erdészeti traktorok látómezőjére és szélvédőtörlőire vonatkozó tagállami jogszabályok közelítéséről (HL L 191., 1974.7.15., 5. o.).
         
            (5)  Az Európai Parlament és a Tanács 2008/2/EK irányelve (2008. január 15.) a kerekes mezőgazdasági vagy erdészeti traktorok látómezőjéről és szélvédőtörlőiről (HL L 24., 2008.1.29., 30. o.).